CELEX: 62015TN0619
Language: lv
Date: 2015-11-06 00:00:00
Title: Lieta T-619/15: Prasība, kas celta 2015. gada 6. novembrī – Badica un Kardiam/Padome

25.1.2016   
            
            
               LV
            
            
               Eiropas Savienības Oficiālais Vēstnesis
            
            
               C 27/68
            
         Prasība, kas celta 2015. gada 6. novembrī – Badica un Kardiam/Padome
   (Lieta T-619/15)
   (2016/C 027/86)
   Tiesvedības valoda – franču
   
      Lietas dalībnieki
   
   
      Prasītāji: Bureau d’achat de diamant Centrafrique (Badica) (Bangui, Centrālāfrikas Republika), Kardiam (Antverpene, Beļģija) (pārstāvji – D. Luff un L. Defalque, avocats)
   
      Atbildētāja: Eiropas Savienības Padome
   
      Prasītāju prasījumi:
   
   Prasītāju prasījumi Vispārējai tiesai ir šādi:
   
               —
            
            
               atcelt Padomes 2015. gada 2. septembra Īstenošanas regulas (ES) Nr. 2015/1485 1. pantu un šīs regulas pielikuma B 1. punktu, ciktāl prasītāji ir ietverti Padomes 2014. gada 10. marta Regulas (ES) Nr. 224/2014 par ierobežojošiem pasākumiem saistībā ar situāciju Centrālāfrikas Republikā I pielikumā;
            
         
               —
            
            
               piespriest Padomei atlīdzināt tiesāšanās izdevumus.
            
         
      Pamati un galvenie argumenti
   
   Prasības pamatošanai prasītāji izvirza trīs pamatus.
   
               1.
            
            
               Ar pirmo pamatu tiek apgalvots, ka ir pārkāptas tiesības uz aizstāvību, kā arī tiesības uz taisnīgu tiesu un tiesības uz efektīvu tiesību aizsardzību tiesā. Šis pamats ietver divas daļas:
               
                           —
                        
                        
                           pirmā daļa ir balstīta uz apgalvojumu, ka Padome prasītājiem nav individuāli paziņojusi par lēmumu par līdzekļu iesaldēšanu;
                        
                     
                           —
                        
                        
                           otrā daļa ir balstīta uz apgalvojumu par pierādījumu un lietas materiālu nepaziņošanu, kā arī par sacīkstes principa un pārskatāmības principa pārkāpumu.
                        
                     
         
               2.
            
            
               Ar otro pamatu tiek apgalvots, ka ir pieļauta kļūda attiecībā uz prasītāju darbībām konstatēto faktu vērtējumā, kā rezultātā esot radusies kļūda tiesību piemērošanā.
            
         
               3.
            
            
               Ar trešo pamatu tiek apgalvots, ka ir pieļautas kļūdas Padomes veiktajā pārbaudē.